
Z A P I S N I K
10. sjednice Vijeća Mjesnog odbora Trnava
održane 22. ožujka 2022. 
u sjedištu Mjesnog odbora, Resnički put 1A
s početkom u 19,00 sati

NAZOČNI ČLANOVI VIJEĆA: Ivan Vrgoč, Stipo Davidović, Saša Sumajstorčić, Damir Perica, Silvana Vučković, Marina Marunić, Zvonimir Božić i Nikola Vratarić.
NENAZOČNI ČLANOVI VIJEĆA: Kristijan Iličić.
OSTALI NAZOČNI:

-Mira Božići, članica Vijeća Gradske četvrti Donja Dubrava.
-Ankica Penava Pejčinović, članica Vijeća Gradske četvrti Donja Dubrava.
-Silvestar Smrekar, stručni referent za rad gradske četvrti i mjesnih odbora.
Predsjedava Ivan Vrgoč, predsjednik Vijeća.

Zapisnik vodi Silvestar Smrekar, stručni referent za rad gradske četvrti i mjesnih odbora.


Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.
Bez rasprave, jednoglasno Vijeće prihvaća tekst zapisnika 9. sjednice Vijeća, održane 17. veljače 2022., bez izmjena.


Na prijedlog predsjednika Vijeće jednoglasno utvrđuje

   DNEVNI RED

1. Prijedlog Zaključka o prijedlozima redovnog održavanja asfalterskog programa 

nerazvrstanih cesta na području Mjesnog odbora Trnava 

2. Prijedlog Zaključka o prijedlozima radova na održavanju javnih površina na području 

Mjesnog odbora Trnava 

3. Prijedlog Zaključka o povremenom korištenje prostora objekta mjesne samouprave    

Trnava 

4. Pitanja, prijedlozi i obavijesti.
Ad 1. 
Članovi Vijeća primili su pisani materijal elektroničkom poštom uz poziv.


U raspravi sudjeluju: Ivan Vrgoč, Marina Marunić, Silvana Vučković, Stipo Davidović i Nikola Vratarič.

Vijeće većinom od 6 glasova „za“ i 2 „suzdržana“ glasa donosi

ZAKLJUČAK

o prijedlozima redovnog održavanja asfalterskog programa nerazvrtanih cesta

na području Mjesnog odbora Trnava

1. Vijeće Mjesnog odbora Trnava traži da se u okviru održavanja nerazvrstanih cesta Plana malih komunalnih akcija Mjesnog odbora Trnava u 2022., realiziraju sljedeće akcije:

· Pješački prolaz između Resničkog puta i željezničke pruge (proširenje)
· Kalenički put

2. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.
Ad 2. 
Članovi Vijeća primili su pisani materijal elektroničkom poštom uz poziv.
U raspravi sudjeluju: Stipo Davidović, Ivan Vrgoč, Damir Perica, i Zvonimir Božić.


Vijeće jednoglasno donosi

ZAKLJUČAK

      o prijedlozima radova na održavanju javnih površina

                  na području Mjesnog odbora Trnava

3. Vijeće Mjesnog odbora Trnava predlaže da se u okviru održavanja javnih površina (dječjih igrališta i javnih zelenih površina), Plan malih komunalnih akcija Mjesnog odbora Trnava u 2022., realiziraju sljedeće akcije:

-Popravak dječjeg igrališta na ŠRC Trnava

-Orezivanje breza i ostalog raslinja Resničkog puta od 1a do ambulante Trnava
4. Ovaj će zaključak dostavlja biti dostavljen Gradskom uredu za mjesnu samoupravu, civilnu zaštitu i sigurnost.
Ad 3.
Članovi Vijeća primili su pisani materijal elektroničkom poštom uz poziv.


U raspravi sudjeluju: Stipo Davidović, Ivan Vrgoč, Mira Božić, Zvonimir Božić, Marina Marunić i Saša Sumajstorčić..
Vijeće većinom od 6 glasova „za“ i 2 glasa „protiv“ donosi

Z A K L J U Č A K

o povremenom korištenju prostora objekta mjesne samouprave Trnava za 2022.

I. Vijeće Mjesnog odbora Trnava razmotrilo je sljedeće zahtjeve za povremeno korištenje prostora u objektima mjesne samouprave Trnava, Resnički put 1a, za potrebe:

a) Bandić Milan 365 – stranka rada i solidarnosti

b) Blok umirovljenici zajedno 

c) Boćarski klub „Hajduk“- Trnava

d)   Stolnoteniski klub „Trnava – Dubrava“

e)   Zagrebački savez sportske rekreacije „Sport za sve“ Šport za sve u MS

f)   KUD Zorja

g)  SDP 

h)  Udruga umirovljenika „Zagrebačka Dubrava“, Podružnica Trnava

i)   HSU 

j)   MOST

k)  Zavičajna udruga Kordunaša Korana

l)   Hrvatska stranka umirovljenika, Ogranak Trnava

m) HDZ

n) Domovinski pokret

II. Odobrava se povremeno korištenje prostora svim podnositeljima zahtjeva, bez naknade, prema priloženoj tabeli koja je sastavni dio ovog zaključka.

III. Svi navedeni korisnici prostora obvezuje se postupati sa pažnjom dobrog gospodara u  

       korištenju prostora.

IV. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu sa ovim Zaključkom.

Ad 4. Pitanja, prijedlozi i obavijesti.
Silvana Vučković pita zašto nisu uklonjeni usporivači prometa na Vukomerečkoj cesti?

Predsjednik odgovara da će dobiti pisani odgovor u materijalu za 11. sjednicu VMO Trnava.

Predsjednik obavještava članove Vijeća da je u MO Čulinec održana tematska sjednica, a u svezi izgradnje OŠ Trnava-Čulinec.
Budući da se više nitko nije javio za riječ predsjednik zatvara točku dnevnog reda i zaključuje sjednicu.
Dovršeno u 20h i 30min.
KLASA: 024-08/22-003/601
URBROJ: 251-13-11-4-22-2
Zagreb, 22. ožujka 2022.

